Hierdie diens is bedoel vir voornemende permanente inwoners wat op grond van hulle verwantskap met burgers of permanente inwoners van Suid-Afrika om 'n permanente verblyfpermit aansoek wil doen. Slegs familielede in die eerste linie van verwantskap, dit wil sê biologiese en wettig aangenome kinders of aannemende ouers en stiefouers, kwalifiseer vir 'n permanente verblyfpermit.
Aansoeke kan by enige kantoor van Binnelandse Sake ingedien word, of by 'n Suid-Afrikaanse ambassade of missie as jy in die buiteland aansoek doen.
Vul aansoekvorm BI-947 en BI-29 in.
Die Suid-Afrikaanse burger of permanente inwoner moet 'n geskrewe onderneming indien waarin hy of sy finansiële, mediese en fisiese verantwoordelikheid vir die aansoeker aanvaar. As die familielid egter die ouer van 'n minderjarige kind is, is hierdie onderneming nie nodig nie.
Daar is geen voorgeskrewe tydsraamwerk vir hierdie diens nie.